Na súkromnej škole sa jej spolužiaci podľa jej slov vysmievajú a zažila aj kyberšikanu. "Snažia sa ma dostať slovami, no mňa to príliš netrápi. Mnoho ľudí ma nemá rado, len neviem, prečo," uviedla. Keď sa jej známa moderátorka, podnikateľka a producentka opýtala, či môže byť dôvodom týchto útokov žiarlivosť, odpovedala, "Možno. Neviem." "Myslím, že keď je ku mne niekto nespravodlivý, skrátka to nevnímam. V škole sú deti, ktoré ma ohovárajú poza chrbát a myslia si, že to nepočujem. Veľa ráz ich počujem alebo mi to prezradia moji priatelia," dodala.
Dcéra Kráľa popu tiež v rozhovore vyjadrila túžbu ísť v stopách svojho otca a dostať sa do sveta šoubiznisu. Jej teta Janet Jackson sa ju zas snaží od toho odhovoriť a rozpráva jej o problémoch, ktoré sláva so sebou prináša. Faktom však je, že Paris Jackson zverili hlavnú úlohu vo filme Lundon's Bridge and the Three Keys. Okrem nej sa vo filme predstavia aj bývalý moderátor Larry King a jeho žena Shawn Southwick či Ted Lange alebo Joey Fatone zo skupiny 'N Sync. Film, ktorého premiéra je naplánovaná na budúci rok, bude adaptáciou románu Dennis H. Christena. Paris si v ňom zahrá hrdinku Lundon O'Malley.
Informácie pochádzajú z webovej stránky DigitalSpy.co.uk a z archívu agentúry SITA.